LĒMUMA PROJEKTS

2023.gada \_\_.decembrī Lēmums Nr. \_\_\_\_

**Par ieguldījumu sabiedrības ar ierobežotu atbildību „Daugavpils satiksme” pamatkapitālā**

Pamatojoties uz Pašvaldību likuma 10.panta pirmās daļas 21.punktu, Komerclikuma 151.panta pirmo daļu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu,

ievērojot Daugavpils valstspilsētas pašvaldības domes 28.12.2023. lēmumu Nr.\_\_\_ “Par saistošo noteikumu „Grozījumi Daugavpils valstspilsētas pašvaldības 2023.gada 17.februāra saistošajos noteikumos Nr.2 „Par Daugavpils valstspilsētas pašvaldības 2023.gada budžetu”” apstiprināšanu”,

ņemot vērā Daugavpils valstspilsētas pašvaldības domes 25.02.2021. lēmumu Nr.97 “Par atbalstu projektam “Videi draudzīgu autobusu iegāde Daugavpils pilsētai”,

ievērojot 15.06.2021. noslēgto līgumu ar Centrālo finanšu un līgumu aģentūru par Eiropas Savienības fonda projekta īstenošanu Nr.4.5.1.2/21/I/003,

izskatot SIA “Daugavpils satiksme” 2023.gada 15.decembra vēstuli Nr.1-10/460 „Par pamatkapitāla palielināšanu”,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2023.gada \_\_.\_\_\_\_\_\_\_\_\_ sēdes atzinumu un Finanšu komitejas 2023.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Veikt ieguldījumu sabiedrības ar ierobežotu atbildību „Daugavpils satiksme” (vienotais reģistrācijas Nr.41503002269, juridiskā adrese: 18. novembra iela 183, Daugavpils) pamatkapitālā 100 000,00 EUR (viens simts tūkstoši *euro* nulle centi) apmērā, lai nodrošinātu Kohēzijas fonda projekta “Videi draudzīgu autobusu iegāde Daugavpils pilsētai”, Nr.4.5.1.2/21/I/003 līdzfinansējumu.
2. Uzdot sabiedrības ar ierobežotu atbildību „Daugavpils satiksme” valdei pienākumu sasaukt ārkārtas dalībnieku sapulci ar dienas kārtības jautājumu “Sabiedrības pamatkapitāla palielināšana”.
3. Sabiedrības ar ierobežotu atbildību „Daugavpils satiksme” kapitāla daļu turētāja pārstāvim, Daugavpils valstspilsētas pašvaldības izpilddirektora vietniekam Kārlim Rasim, apstiprinot pamatkapitāla palielināšanas noteikumus un statūtu grozījumus, nodrošināt lēmuma 1.punktā minētās naudas summas ieguldīšanu kapitālsabiedrības pamatkapitālā līdz 2023.gada 28.decembra darba dienas beigām.

Daugavpils valstspilsētas pašvaldības domes priekšsēdētājs A.Elksniņš